**Προς της ΕΠΙΤΡΟΠΗ ΔΙΑΒΟΥΛΕΥΣΗΣ**

**Εισήγηση του Αντιδημάρχου Γεωργίου Σούλτη για το προσχέδιο του ΤΕΧΝΙΚΟΥ ΠΡΟΓΡΑΜΜΑΤΟΣ του 2022**

Το 2021 ήταν μια χρονιά πανδημίας, αλλά και μια χρονιά όπου ο δήμος μας χτυπήθηκε από τον σεισμό. Ο σεισμός μπορεί να μην προκάλεσε μεγάλες και εμφανής καταστροφές, αλλά τραυμάτισε σοβαρά όλα σχεδόν τα σχολικά κτήρια του δήμου. Η πόλη χαρακτηρίστηκε σεισμοπαθής και σε αυτή την κατάσταση βρίσκεται ακόμη και σήμερα και θα βρίσκεται μέχρι και τον Μάρτιο του 2022. Η ένταση και η εξέλιξη της πανδημίας από τη μία και τα προβλήματα που προκάλεσε ο σεισμός από την άλλη δημιούργησαν έκτακτες συνθήκες στο δήμο και επηρέασαν σημαντικά την εξέλιξη του προϋπολογισμού, αλλά και την ομαλή εκτέλεση του τεχνικού προγράμματος. Οι συνθήκες που δημιούργησε η πανδημία είχαν γενικότερες επιπτώσεις στην εξέλιξη του τεχνικού προγράμματος, λόγω των γενικότερων καθυστερήσεων, οι οποίες αναγκαστικά υπήρξαν στη δημόσια διοίκηση. Κυρίως μιλάμε για τις καθυστερήσεις που υπήρξαν στις προσκλήσεις, στις υποβολές και στις αξιολογήσεις των προτάσεων για τις χρηματοδοτήσεις, τόσο από τα εθνικά όσο και από τα Ευρωπαϊκά ταμεία.

Η κατάσταση εξ’ άλλου που δημιούργησε ο σεισμός για το δήμο μας διατάραξε σημαντικά την όλη εκτέλεση του τεχνικού προγράμματος και αυτό διότι: Όλη η τεχνική υπηρεσία , αλλά και η μεγάλη πλειοψηφία των μηχανικών του δήμου από τον Μάρτιο και όλο το καλοκαίρι σχεδόν εγκατέλειψαν κάθε άλλη εργασία και ασχολήθηκαν αποκλειστικά με το πρόβλημα των τραυματισμένων κτηρίων του δήμου, με άμεση προτεραιότητα τα σχολικά κτήρια και τα κτήρια των βρεφονηπιακών σταθμών. Μέχρι και σήμερα οι εργασίες συντήρησης και αποκατάστασης συνεχίζονται και επομένως η τεχνική υπηρεσία δεν έχει επανέλθει σε κανονικές συνθήκες. Η άλλη σημαντική όψη των προβλημάτων του σεισμού είναι οι σημαντικοί πόροι οι οποίοι απαιτούνται, και ο αγώνας της δημοτικής αρχής για την εξασφάλιση τους.

Παρ΄ όλα αυτά τα προβλήματα μπορούμε να πούμε ότι το τεχνικό πρόγραμμα υλοποιήθηκε στο σύνολό του και οι καθυστερήσεις ήταν μέσα σε λογικά πλαίσια. Παρ’ όλες τις δυσκολίες, καταθέσαμε πρόταση μέσα στις προθεσμίες, σε όλες τις προσκλήσεις, όλων των χρηματοδοτικών προγραμμάτων και μέχρι στιγμής είχαμε εγκρίσεις σε όλες τις υποβολές μας (έχουν ανακοινωθεί σε ποσοστό σχεδόν 90%) . Μετά την ανακοίνωση της κάθε έγκρισης δρομολογήσαμε τις διαδικασίες των προκηρύξεων οι οποίες συνεχίζονται. Όσον αφορά το πρόγραμμα ΤΡΙΤΣΗΣ το υπουργείο εσωτερικών έχει θέσει πλαφόν στον προϋπολογισμό του κάθε δήμου. Μέσα σε αυτό το πλαφόν ο δήμος Λαρισαίων έχει ενσωματώσει το 80% των αποβληθεισών προτάσεων και ευελπιστούμε ότι θα έχουμε όφελος το οποίο θα μας φέρει στο 100%, σε μια δεύτερη ανακατανομή. Τα ίδια ευελπιστούμε και από την ανακατανομή του ΠΕΠ η οποία αναμένεται στις επόμενες εβδομάδες.

Το τεχνικό πρόγραμμα του 2022 αποτελεί συνέχεια του προγράμματος του 2021 και βέβαια του προγράμματος έργων την προηγούμενης δημοτικής περιόδου. Το πρόγραμμα αυτό υλοποιεί της προεκλογικές δεσμεύσεις της δημοτικής αρχής και προσαρμόζεται στις χρηματοδοτικές πηγές που προκύπτουν από τα εκάστοτε προγράμματα, τις δημόσιες επενδύσεις, αλλά και από κάθε χρηματοδοτική πηγή που προκύπτει.

Όπως λέγαμε στην εισήγηση του τεχνικού προγράμματα και τα τις προηγούμενες 2 χρονιές της παρούσας δημοτικής περιόδου **οι βασικοί άξονες** προτεραιότητας αυτού του προγράμματος έργων, που σχεδιάζεται και υλοποιείται με συνέπεια από το 2014 είναι:

* Η αναβάθμιση του δημόσιου χώρου μέσω της υλοποίησης του Σχεδίου Βιώσιμης Αστικής Κινητικότητας (ΣΒΑΚ). Σημειώνουμε ότι πλέον το ΣΒΑΚ έχει θεσμοθετηθεί για όλους τους δήμους της χώρας και αποτελεί πλέον νομο του κράτους. Η Λάρισα είναι η πρώτη πόλη στην Ελλάδα ( μαζί ίσως με το Ρέθυμνο) η οποία ξεκίνησε πριν την νομοθεσία και υλοποιεί ένα έργο σε μια πολύ μεγάλη έκταση η οποία περιλαμβάνει όλες τις συνοικίες που βρίσκονται μέσα από τον εσωτερικό δακτύλιο της πόλης. Ήδη έχουμε υλοποιήσει ένα μεγάλο κομμάτι του συνολικού έργου (περίπου το 30% )
* Η αναβάθμιση των συνοικιών της πόλης και των χωριών του δήμου.
* Η προώθηση εμβληματικών έργων τα οποία αναδεικνύουν την ταυτότητα της πόλης με κυρίαρχη προτεραιότητα το ιστορικό και εμπορικό κέντρο.
* Ιδιαίτερη σημασία δίνεται στο σεβασμό του περιβάλλοντος και την πράσινη ανάπτυξη, στην ενεργειακή αναβάθμιση της πόλης, στην θωράκιση του δήμου σε θέματα κλιματικής αλλαγής. Προσπαθούμε να δημιουργήσουμε ένα ανθεκτικό (resilience) δήμο.
* Συγχρόνων βασική προτεραιότητα αποτελεί και η προώθηση της ριζικής συντήρησης των βασικών υποδομών όλου του δήμου, με υποδομές οι οποίες είναι πολλά χρόνια ασυντήρητη
* Το τεχνικό πρόγραμμα του δήμου εξελίσσεται με ολοκληρωμένο σχεδιασμό και με διαβούλευση. Υπάρχουν ολοκληρωμένες μελέτες οι οποίες βλέπουν συνολικά την εξέλιξη της πόλης και του δήμου και αποτελούν κληρονομία στις μελλοντικές δημοτικές αρχές.

Θέλουμε το δήμο Λαρισαίων τον τρίτο πόλο ανάπτυξης στην Ελλάδα. Θέλουμε μια πόλη με επίκεντρο τον πολίτη, μια πόλη άξια να ζεις, να εργάζεσαι και να δημιουργείς, μια πόλη με γειτονίες. Θέλουμε χωριά που να προσελκύουν τους κατοίκους και όχι να τους σπρώχνουν στα αστικά κέντρα. Θέλουμε ένα δήμο που να σέβεται το περιβάλλον, ενεργειακά πρωτοπόρο, και να προετοιμάζεται για την κλιματική αλλαγή.

Το πρόγραμμα τεχνικών έργων δεν αφορά μόνο το κέντρο της πόλης, αλλά όλο το δήμο, τις συνοικίες της πόλης και τα χωρία. Βέβαια ο δήμος είναι μεγάλος τόσο σε πληθυσμό όσο και σε έκταση και οι υποδομές έχουν πάνω από 30 χρόνια να συντηρηθούν. Επίσης η πόλη πολύ μεγάλες εκτάσεις επέκτασης. Για τις συντηρήσεις υπάρχει πρόγραμμα με προτεραιότητες, το οποίο συντάσσουμε μέσα από διαβούλευση με τα χωριά και τις τοπικές κοινότητες της πόλης.

**Κατάλογος έργων ανά κατηγορία**

Παρουσιάζουμε στη συνέχεια τα έργα ταξινομημένα με την εξής σειρά:

1)Έργα τα οποία εντάσσονται στο ΣΒΑΚ , 2)Μεγάλα εμβληματικά έργα του δήμου, και 3) λοιπά έργα στα οποία εντάσσουμε την εκπαίδευση, αθλητισμό, έργα γειτονιάς κλπ. Δεν ξεχωρίζουμε τις μελέτες από τα έργα. Επίσης παρουσιάζουμε πρώτα τα συνεχιζόμενα έργα και στη συνέχεια τα έργα που σχεδιάζονται να ξεκινήσουν το 2022. Όταν λένε Συνεχιζόμενα έργα εννοούμε τα έργα στα οποία ο εργολάβος έχει ήδη ξεκινήσει και το έργο βρίσκεται σε εξέλιξη ή έργα στα οποία έχουν ήδη εργολάβο, έχουν ολοκληρωθεί οι διαδικασίες και θα ξεκινήσουν άμεσα και τέλος έργα τα οποία έχουν έγκριση χρηματοδότησης και θα προκηρυχτούν το αμέσως επόμενο διάστημα

**Α. Συνεχιζόμενα έργα**

Συνεχιζόμενα έργα ΣΒΑΚ στο 2022

|  |  |  |  |
| --- | --- | --- | --- |
| Τίτλος έργου | χρηματοδότηση | Προυπολ. | ωριμότητα |
| Ολοκλήρωση της μελέτης ΣΒΑΚ έτσι ώστε ολοκληρώνεται η μελέτη όλου του ευρύτερου κέντρου | Ίδιοι πόροι | 200.000 | Σε εξέλιξη |
| Μελέτη προσβασιμότητας ΑΜΕΑ | ΒΑΑ- ΕΣΠΑ | 70.000 | Σε παράδοση |
| Έργα για βελτίωση της προσβασιμότητας Δημοτικών κτηρίων και κοινόχρηστων χώρων | ΒΑΑ - ΕΣΠΑ | 480.592 | Προς προκήρυξη |
| Αναμόρφωση «Οδοί Νικοτσαρα – Κανάρη» | Ίδιοι πόροι εντάσσεται στο έργο της συνοικίας Αγίου Κων/νου | 4.900.000 συνολικός προυπολογ. | Σε εξέλιξη |
| Αναμόρφωση «οδός Νικηταρά – 23η αρχή – αρχή Βενιζέλου» | Πράσινο ταμείο και ίδιοι πόροι | 2.800.000 | Σε εξέλιξη |
| Έξυπνο Σύστημα ελέγχου πεζοδρόμων με αναδυόμενες μπάρες | ΒΑΑ – ίδιοι πόροι | 1.100.000 | Σε πιλοτική λειτουργία |
| Διανοίξεις και ανακατασκευή τμημάτων της Ηρώων Πολυτεχνείου (με τις απαλλοτριώσεις) κυκλικό κόμβο της Φαρσάλων και παρεμβάσεις στον Πηνειό από της ΔΕΥΑΛ ως τη Ν. ΣΜΥΡΝΗ | ΤΡΙΤΣΗΣ και ίδιοι πόροι | 16.000.000 εκτίμηση | Προς προκήρυξη |
| Αγορά Ηλεκτρικών Λεωφορείων για την άμεση σύνδεση των περιφερειακών πάρκιν με το κέντρο και άλλων ηλεκτρικών οχημάτων | ΤΡΙΤΣΗΣ | 1.265.420 | Σε εξέλιξη |
| Ανανέωση στεγάστρων για τις στάσεις της Αστικής συγκοινωνίας | Φιλόδημος | 172.000 | Σε εξέλιξη |
| Αντικατάσταση φωτιστικών οδοφωτισμού με LED αλλαγή 7.000 φωτιστικών | Δάνειο | 4.000.000 μαζί με τα φώτα μαγν. Επαγωγής | ολοκληρώνεται |
|  |  |  |  |
|  |  |  |  |

Συνεχιζόμενα εμβληματικά έργα στο 2022

|  |  |  |  |
| --- | --- | --- | --- |
| Προσκήνιο πολιτισμού Α φάση | Ίδιοι πόροι | 3.000.000 | Σε εξέλιξη |
| Προσκήνιο πολιτισμού Β Φάση | ΒΑΑ - ΕΣΠΑ | 5.000.000 | Σε εξέλιξη |
| Αναπαλαίωση και χρήση ΜΠΕΖΕΣΤΕΝΙ | ΕΣΠΑ – Πράσινο ταμείο και ίδιοι πόροι– | 4.5301.000 | Σε εξέλιξη και νέα προκήρυξη |
| Παρεμβάσεις για το ανοιχτό κέντρο εμπορίου OPEN MOLL | ΕΣΠΑ | 1.497.696 | Σε εξέλιξη |
| Κατασκευή σημείου πολιτιστική διασύνδεσης το ΓΕΝΙ ΤΖΑΜΙ | ΒΑΑ – ΕΣΠΑ | 167.312 | Προς προκήρυξη |
| Αναστήλωση κτηρίου στη ΣΕΦΕΡΗ | ΥΠΕΠΕΡΑ | 480.000 | Προς προκήρυξη |
| Μελέτη ανακατασκευή και αναπαλαίωση κτηρίου ΜΟΥΣΟΝ | ΤΡΙΤΣΗΣ | 600.000 | Σε εξέλιξη |
| Μελέτη διαμορφώσεων στο χώρο του ΕΘΙΑΓΕ Μελέτη αναστηλώσεις τον Αποθηκών | ΠΔΕ 2019 | 1.500.000 | Σε εξέλιξη |
| Διεθνής Διαγωνισμός «Σχεδιασμός περιβάλλοντος χώρου του Αρχαίου Θεάτρου – συνεχιζόμενο | Ίδιοι πόροι | 80.000 τα βραβεία | Σε εξέλιξη |
| Ελλάδα 2021 – Ανάδειξη και μετατροπή σε χώρο μνήμης του παλαιού κοιμητηρίου Λάρισα | ΤΡΙΤΣΗΣ | 1.297.722 | Προς προκήρυξη |
| Αρχιτεκτονικός Διαγωνισμός Προσχεδίων για το ΡΟΛΟΙ ΤΗΣ ΠΟΛΗ | Ίδιοι πόροι | 20.000 βραβεία + 70.000 μελέτη | Προς προκήρυξη |
|  |  |  |  |
|  |  |  |  |

Συνεχιζόμενα λοιπά έργα στο 2022 - Εκπαίδευση, αθλητισμός, δημοτικές κοινότητες

|  |  |  |  |
| --- | --- | --- | --- |
| 24 δημοτικό σχολείο ΤΟΥΜΠΑΣ | Φιλόδημος | 4.230.000 | Σε εξέλιξη |
| Ενεργειακή αναβάθμιση σχολείων (συνεχιζόμενο) | ΕΣΠΑ | 500.000 | Σε εξέλιξη |
| Πυρασφάλεια σχολείων (Συνεχίζομενο) | Φιλόδημος | 120.000 | Σε εξέλιξη |
| Ολοκλήρωση του έργου ΚΟΛΥΜΒΗΤΗΡΙΟ ΝΕΑΣ ΠΟΛΙΤΕΙΑΣ | Φιλοδημος | 950.883 | Προς προκήρυξη |
| Ενεργειακή αναβάθμιση κλειστου ΓΥΜΝΑΣΤΗΡΙΟΥ ΑΓ ΚΩΝ/ΝΟΥ και στατική συντήρηση | ΕΣΠΑ και ίδιοι πόροι | 693.945 | Σε εξέλιξη |
| Επισκευή συντήρηση επέκταση του ΚΥΝΟΚΟΜΕΙΟΥ | Φιλόδημος | 319.156 | Σε εξέλιξη |
| Μελέτη και κατασκευή ολοκληρωμένου ειδικού σχολείου Γυμνάσιο/Λύκειο/ΔΑΔ | ΤΡΙΤΣΗΣ | 800.000 | Προς προκήρυξη |
| Ανάδειξη παρα Πήνειου μονοπατιού στην περιοχή ΤΕΡΨΙΘΕΑΣ | Leader | 454.070 | Σε εξέλιξη |
| Παιδικές χαρές σε χωρία του δημου | Leader | 136.249 | Προς προκήρυξη |
| Έργα πλακοστρώσεων , ασφαλτοστρώσεων και φωτισμού σε Μάνδρα και Κουτσοχερο | Ταμείο ΑΛΥΓΕΓΓΥΗΣ | 275.000 | Σε εξέλιξη |
| Έργα πλακοστρώσεων , ασφαλτοστρώσεων και φωτισμού στα χωρία της ΔΕ Κοιλάδας | Ταμείο ΑΛΥΓΕΓΓΥΗΣ | 1.200.000 | Προς προκήρυξη |
| Έργα πλακοστρώσεων , ασφαλτοστρώσεων και φωτισμού στα χωρία της ΔΕ Κοιλάδας | Ταμείο ΑΛΥΓΕΓΓΥΗΣ | 399.985 | Αναμονή έγκρισης |
| Πράσινο σημείο του Δήμου Λαρισαίων | ΕΣΠΑ | 1.426.000 |  |
|  |  |  |  |
|  |  |  |  |
|  |  |  |  |
|  |  |  |  |

**Β. Έργα σχεδιασμένα για το 2022**

Νέα έργα ΣΒΑΚ τα οποία εντάσσονται στο πρόγραμμα του 2022

|  |  |  |  |
| --- | --- | --- | --- |
| Αναμόρφωση «Οδός Αιόλου – Βυζαντίου και παραδρόμων» | Προς υποβολή - για χρηματοδότηση στο ΒΑΑ | 3.100.000  Εως  5.200.000 | Ωριμο έργο |
| Σύστημα Ελεγχόμενης στάθμευσης και διασφάλισης των θέσεων των μονίμων κατοίκων | Προς υποβολή στο πρόγραμμα του Υπ. Ψηφιακής πολιτικής | 1.200.000 εκτίμηση | Ωριμο έργο |
| Κατασκευή πεζογέφυρας στην Τάφρο Ι1 νέα Σμύρνη | Προς υποβολή - για χρηματοδότηση από το ΒΑΑ | Θα δείξει η μελέτη | Σε μελέτη |
| Κατασκευή Περιφερειακών πάρκιν στην Φαρσάλων, Καρδίτσης, Κοζάνης, Τρικάλων | Προς υποβολή στο πρόγραμμα του Υπ. Ψηφιακής πολιτικής | Θα δείξει η μελέτη | Σε μελέτη |
| Κυκλικοί κόμβοι – «Σαρίμβεη – καρδίτσης» , «θεοφραστου – Φαρσάλων», «θεοφραστου – Παιωνίου» | Προς αναζήτηση χρηματοδότησης | Θα δείξει η μελέτη | Σε μελέτη |
| Αξονικός ποδηλατόδρομος από το κέντρο προς Πανεπιστημιακό, Πανεπιστήμιο, ΤΕΙ και από το κέντρο προς νέα Σμύρνη | Προς αναζήτηση χρηματοδότησης | Θα δείξει η μελέτη | Σε μελέτη |
| Ανακατασκευή της Ηπείρου από Τρικάλων έως Ανθ, Γαζή | Προς αναζήτηση χρηματοδότησης | Θα δείξει η μελέτη | Σε μελέτη |
| Κατασκευή κυκλοφοριακών έργων στη Φαλάνη (κυκλικός κόμβος) | Ίδιοι πόροι | Θα δείξει η μελέτη | Σε μελέτη |
| Επέκταση μελετών της ΣΒΑΚ (πόλης και Γιάννουλης) | Ίδιοι πόροι |  | Προς προκήρυξη |
| Αλλαγή όλου του οδοφωτισμού του δήμου (23.000 φωτιστικά) μαζί με έξυπνο σύστημα ελέγχου των φωτιστικών μέσω Σύμβασης Ενεργειακής Απόδοσης (ΣΕΑ) | ΣΕΑ | 11.961.179 | Υπο προκήρυξη |

Νέα μεγάλα Έργα τα οποία εντάσσονται στο πρόγραμμα του 2022

|  |  |  |  |
| --- | --- | --- | --- |
| Επανάχρηση κτηρίου ΚΟΝΑΚΙ ΑΒΕΡΩΦ | Υποβολή στο Φιλόδημο 2 αναμένουμε ένταξη | 4.400.000 | Ωριμό έργο |
| Κατασκευή αναπαλαίωση κτηρίου ΜΟΥΣΟΝ | Προς αναζήτηση χρηματοδότ | Θα το δείξει η μελέτη | Σε μελέτη |
| Ολοκληρωμένο έργο ενοποίησης των ιστορικών μνημείων του ιστορικού κέντρου, αναμόρφωσης του μνημείου του Ιπποκράτη με τον περιβάλλοντα χώρο και δημιουργία Βοτανικού κήπου με φυτά του Ιπποκράτη | Σε αναμονή προσκλήσεων του Ταμείου Ανάκαμψης | Θα εξαρτηθεί από την πρόταση | Σε μελέτη |
| Δημουργία μεγάλο πάρκου - παιδότοπου στο χώρο του κέντριου δια βίου μάθησης της οδού Αιόλου | Προς αναζήτηση χρηματοδότησης | 1.904.772 | Ωριμό έργο |
| Κέντρο ανοιχτής υποστήριξης για παιδιά με συνδρομο DOWN | Επανυποβολή σε ΒΑΑ – ΕΣΠΑ | 167.721  Αίτημα για αυξηση προυπολ. | Ωριμο έργο |
|  |  |  |  |

Λοιπά νέα έργα και μελέτες (εκπαίδευση, αθλητισμός, δημοτικές κοινότητες)

|  |  |  |  |
| --- | --- | --- | --- |
| κατασκευή ολοκληρωμένου ειδικού σχολείου Γυμνάσιο/Λύκειο/ΔΑΔ | Σε αναζήτηση χρηματοδότησης | Θα δείξει η μελέτη | Σε μελετη |
| Κατασκευή νέων αιθουσών στο Δημοτικό Σχολείο φαλάνης | Σε αναζήτηση χρηματοδότησης | Θα δείξει η μελέτη | Σε μελέτη |
| Μελέτη για το πνευματικό κέντρο Γιάννουλης | Ίδιοι πόροι | Θα καθοριστεί στη διακύρηξη | Προς προκήρυξη |
| Κατασκευή 3 σχολικών αυλών σύμφωνα με τις προτάσεις της προγραμματικής του συλλόγου αρχιτεκτόνων και του ΤΕΕ | Ίδιοι πόροι | Θα δείξει η μελέτη | Προς μελέτης εφαρμογής |
| Αρχιτεκτονικός Διαγωνισμός Προσχεδίων για το ΚΗΠΟΘΕΑΤΡΟ | Ίδιοι πόροι | 20.000 βραβεία + 70.000 η μελέτη | Προς προκήρυξη |
| Μελέτη διαμόρφωσης τάφρου ΧΑΤΖΗΧΑΛΑΡ Β τμήμα | Ίδιοι πόροι | Θα καθοριστεί στη διακύρηξη | Προς προκήρυξη |
| Υπόλοιπες μελέτες για τις διαμορφώσεις το χώρο του ΕΘΙΑΓΕ (Μουσείο Εδαφών, περιβάλλον χώρος και Βοτανικός κήπος) | Αναζήτηση χρηματοδότησης | Θα καθοριστεί στη διακύρηξη | Προς προκήρυξη |
| Μελέτη για Νέα Νηπιαγωγεία (12 και 16) | Ίδιοι πόροι | Θα καθοριστεί στη διακύρηξη | Προς προκήρυξη |
| Μελέτη νέας πλατείας στον Ιπποκράτη | Ίδιοι πόροι | Θα καθοριστεί στη διακύρηξη | Σε μελέτη |
| Μελέτης γέφυρας στο ΚΑΣΤΡΟ | Ίδιοι πόροι | Θα δείξει η μελέτη | Σε μελέτη |
| Αίθουσα πολλαπλών χρήσεων 11 δημοτικού σχολείου | Ίδιοι πόροι | Θα δείξει η μελέτη | Σε μελέτη |
| Ασφαλτοστρώσεις δρόμων που εξυπηρετούν Αγροτικές επιχειρήσεις σε όλα τα χωρία του δήμου | Αναμονη έγκρισης από ΤΡΙΤΣΗ | 3.500.000 | Ώριμο έργο |

**Γ. Εργα συντηρήσεων**

Και στο 2021 εξελίχθηκαν τα έργα συντηρήσεων για ασφαλτοστρώσεις, συντήρηση πεζοδρόμιων, συντήρηση κρασπέδων, τσιμεντοστρώσεις και συντήρηση ελεύθερων χώρων. Τα έργα αυτά ολοκληρώθηκαν το 2021. Το χρονοδιάγραμμα το έργο συντηρήσεων είναι διάρκειας έτσι ώστε να αντιμετωπίζονται και τα έκτακτα προβλήματα τα οποία ανακύπτουν, για αυτό και έχουν δοθεί πολλές παρατάσεις.

Για το 2022 σχεδιάζουμε νέα προγράμματα συντηρήσεων

Συντηρήσεις σε όλο το δήμο προγραμματίζονται για το 2022

|  |  |  |
| --- | --- | --- |
| Συντηρήσεις πεζοδρομίων | Ίδιοι πόροι | 800.000 |
| Νέο πρόγραμμα ασφαλτοστρώσεων | Ίδιοι πόροι | 1.000.000 |
| Κράσπεδα | Ίδιοι πόροι | 500.000 |
| Τσιμεντοστρώσεις | Ίδιοι πόροι | 500.000 |
| Συντηρήσεις χώρων του Δημαρχείου και δημοτικών κτηρίων | Ίδιοι πόροι | 500.000 |
| Επέκταση φωτισμού | Ίδιοι πόροι | 150.000 |

* *Όσα αναφέρονται εδώ είναι συμπληρωματικά στα έργα των συντηρήσεων που αναφέρθηκαν ήδη.*
* *Με το πρόγραμμα αυτό θα ικανοποιηθούν οι προτάσεις των κοινοτήτων για συντηρήσεις σε κράσπεδα, φωτισμό, τσιμεντοστρώσεις και ασφαλτοστρώσεις*
* *Επίσης πολύ σημαντικό είναι το πρόγραμμα της ΔΕΥΑΛ το οποίο εξελίσσεται και έχει σχέση με την αλλαγή του δικτύου ύδρευσης σε όλες τις συνοικίες της πόλης. Η αλλαγή ύδρευσης συνοδεύεται με την πλήρη ασφαλτόστρωση των δρόμων. Αυτή την στιγμή εξελίσσεται το έργο στην Ν.Σμύρνη ,στην Ανθούπολη και ξεκινάει στην Φιλιππούπολη. και ο Αγ. Αθανάσιος*

**Δ. Αντιμετώπιση των σεισμών**

Για την αντιμετώπιση των σεισμών ο δήμος κινήθηκε άμεσα. Με την συνεργασία του ΤΕΕ παρασχέθηκε σημαντική βοήθεια στην ΚΤΥΠ έτσι ώστε να γίνει γρήγορα η καταγραφή των ζημιών στα σχολεία και τα δημοτικά κτήρια. Αμέσως από τον Απρίλιο ανέθεσε σε ειδικούς μηχανικούς τις μελέτες για την αποκατάσταση όλων των ζημιών και ξεκίνησε η οδύσσεια αναζήτησης χρηματοδοτήσεων.

Οι Μελέτες αυτές άρχισαν να παραδίδονται από τα τέλη Μαίου έως και τις 15 Ιουνίου. Ο αρχικός συνολικός προϋπολογισμός που κατέγραφαν οι συγκεκριμένες μελέτες ανήρχετο στο ποσό των 8.692.787 € τα οποία και ζητήθηκαν από το Υπουργείο, το οποίο άμεσα ενέκρινε το ποσό των 4.000.000 € . Η μεγάλη πίεση για τις επισκευές των σχολείων οδήγησε το δήμο σε κατηγοριοποίηση των ζημιών έτσι ώστε οι εργολάβοι να εργαστούν το καλοκαίρι παράλληλα και να καταστούν όλα τα σχολεία λειτουργικά. Μετά από διαδικασίες εξορθολογισμού του προϋπολογισμού των μελετών και των σχετικών εκπτώσεων η υπηρεσία κατηγοριοποίησε τις επισκευές , με στόχο να γίνουν πρώτα οι πιο σημαντικές. Χρησιμοποιώντας τις διαδικασίες για την έκτακτες συνθήκες προχωρήσαμε με τη διαδικασία των προσκλήσεων σε 5 εργολαβίες κατανέμοντας το πόσο τον 4 εκ.

Το αποτέλεσμα ήταν τα σχολεία να λειτουργήσουν όλα τις 11 Σεπτεμβρίου. Η μόνη εξαίρεση ήταν το 21ου δημοτικό σχολείο, όπου οι μελέτες δεν μπόρεσαν να ανακαλύψουν το πρόβλημα το οποίο υπήρχε, και το οποίο διαπιστώθηκε μόνο μετά την έναρξη των εργασιών. Στο σχολείο αυτό η λειτουργία ξεκίνησε κανονικά περί τα τέλη Οκτωβρίου.

Ο επισκευές δεν έχουν ολοκληρωθεί και το πρόγραμμα αποκατάστασης των ζημιών συνεχίζεται. Ήδη το Υπουργείο εσωτερικών ενέκρινε το ποσό των 1.5 εκ € και αυτή τη στιγμή προχωρούμε στην συνέχιση των εργασιών κάνοντας τις νόμιμες επεκτάσεις συμβάσεων και με δύο νέες εργολαβίες. Οι εργασίες αυτές θα γίνονται κατά τις ώρες μη λειτουργίας των σχολείων έτσι ώστε να μην εμποδίζεται η εκπαίδευση.

Η ολοκλήρωση των εργασιών δεν ολοκληρώνεται ούτε με αυτές τις εργασίες. Υπολείπεται ένα πόσο προϋπολογισμού περίπου 1,5 εκ το οποίο ο δήμος πρότεινε να καλυφθεί από το πρόγραμμα συντηρήσεων σχολείων του προγράμματος ΤΡΙΤΣΗΣ. Ήδη προχωρήσαμε σε αλλαγή του Τεχνικού Δελτίου.